ڕەش (فیلم)
ڕەش () فیلمێکی درامی ھیندییە لە ٤ی شووباتی ٢٠٠٥ بۆ یەکەمجار نمایشکراوە، لەدەرھێنانی سانجای لیلایە، ڕانی موکەرجی و ئەمیتاب باچان پاڵەوانی فیلمەکەن. فیلمەکە باس لە پەیوەندی مامۆستا و خوێندکارە کوێر و کەڕەکەی دەکات، چیرۆکی فیلمەکە لە سەر ژیانی ھێلێن کێلەر وەرگیراوە کە یەکەم کەسبوو بتوانیت بڕواننامەی بەکالۆریۆس لە ھونەر بەدەستبھێنێت. داھاتی فیلمەکە ٥.١ ملیۆن دۆلاری ئەمریکی بوو. فیلمی ڕەش تاکە فیلمە بتوانێت بەیەکجار ھەر ١١ خەڵاتەکەی فیلم فێر بباتەوە ئەمەش ڕیکۆردە بۆ فیلمەکە.

چیڕۆکی فیلم 
کچێکی بچووک بەناوی میشێل لەمنداڵییەوە ناتوانێت ببیستێت و ببینێت بۆئەو مەبەستەش دایک و باوکی کچەکە دوایین ھەلی چاکبوونەوە ڕادەستی مامۆستایەک دەکەن بەناوی دیبراج ساھای، ئەم مامۆستایەش دەتوانیت خەونی دایک و باوکەکە بەزیادەوە بھێنێتە دی، تەنانەت تا ئاساتی زانکۆش لەگەڵی بەردەوام دەبێت و پەیوەندییەکی بەتین لەنێوان میشێل و ساھای درووستدەبێت… ڕۆژگار دەڕوات ساھای تووشی نەخۆشی بیرچوونەوە (ئەلزەھایمەر) لەمجارەشدا میشێل ھەوڵدەدات ئەو دەرئاسایەی کە مامۆستاکەی پێشتر بۆی کرد ئەویش بۆ ئەوی دووبارە بکاتەوە لەڕێگای ئەو ئەلفووبێیەی مامۆستاکەی لەگەڵ خۆیدا دەستیپێکرد.

بەشداربووان 
 ڕانی موکەرجی لەڕۆڵی میشێل
 ئەمیتاب باچان لەڕۆڵی مامۆستا دیبراج سەهای
 ئایشە کاپوور لەڕۆڵی منداڵی میشێل
 شیرناز پاتێل لەڕۆڵی کاترین
 دریتمان کەتەرجی لەڕۆڵی پاول
 ناندانا سێن لە ڕۆڵی سارە
 سیلۆ ماهاڤا لە ڕۆڵی خاتوو گۆمیز
 ماهابانۆ مۆدی-کۆتوال لەڕۆڵی خاتوون نەیر

خەڵاتەکان 
فیلمەکە چەندین خەڵاتی بردۆتەوە لەوانە خەڵاتەکانی فیلمی نەتەوەیی (National Film Awards) وە Star Screen Awards و IIFA Awards و Zee Cine Awards وە چەندان خەڵاتی دی بەڵام گرنگترینییان خەڵاتی فیلم فێرە کە بە گرنگترین خەڵاتی سینەمایی دادەنرێت لە ھیندستان، وە فیلمەکە خاوەن ڕیکۆردە لەخەڵاتی فیلم فێر چونکە یەکەم فیلمە ھەر ١١ خەڵاتەکەی فیلم فێر بباتەوە ئەوەش لەساڵی ٢٠٠٦ بوو

خەڵاتەکانی فیلم فێر 
 باشترین فیلم
 باشترین دەرھێنەر – Sanjay Leela Bhansali
 باشترین ئەکتەر – ئەمیتاب باچان
 باشترین خانمە ئەکتەر –ڕانی موکەرجی
 خەڵاتی باشترین فیلم لەلایەن ڕەخنەگرانەوە / Sanjay Leela Bhansali
 باشترین ئەکتەر لەلایەن ڕەخنەگران– Amitabh Bachchan
 باشترین خانمە ئەکتەر لەلایەن ڕەخنەگران – Rani Mukerji
 باشترین خانمە ئەکتەری پاڵپشت – Ayesha Kapur
 باشترین دەستکاری / Bela Sehgal
 باشترین سینەماتۆگرافی/ Ravi K. Chandran
 باشترین باکگرەوەند– Monty Sharma

بەستەر بۆ دەرەوە 
 بەستەری فیلم لە ماڵپەڕی IMDb

وتارە ھەتیوەکان
فیلمەکانی ٢٠٠٥
فیلمە ھیندییەکان
فیلمەکان بە زمانی ھیندی
فیلم دەربارەی خەڵکی نابیست